钦定古今图书集成/理学汇编/学行典/第137卷 > 朱子全书 > 《答赵致道》
## 钦定古今图书集成/理学汇编/学行典/第137卷 > 朱子全书 > 《答赵致道》

问：“程子言：‘仕宦夺人志，或言为富贵所移也。愚意以
为不特言此，但才仕宦则于窒碍处有随宜区处之
意，浸浸遂入于随时徇俗之域，与初闲立心各别，此
所谓夺志也。不知程子之意果出于此否？又不知人
未免仕宦而有此病，又何以救之’？”曰：“所论夺志之说
是也。若欲救此，但当随事省察，而审其轻重耳。然几”
微之闲，大须著精采也。